title: Sklep Sveta (SZVP) 2015/837 z dne 28. maja 2015 o spremembi Sklepa 2013/255/SZVP o omejevalnih ukrepih proti Siriji

text:
               29.5.2015

               SL

               Uradni list Evropske unije

               L 132/82

         SKLEP SVETA (SZVP) 2015/837
   z dne 28. maja 2015
   o spremembi Sklepa 2013/255/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 31. maja 2013 sprejel Sklep 2013/255/SZVP (1).

               (2)

               Svet je 28. maja 2014 sprejel Sklep 2014/309/SZVP (2) in tako podaljšal omejevalne ukrepe iz Sklepa 2013/255/SZVP do 1. junija 2015.

               (3)

               Na podlagi pregleda Sklepa 2013/255/SZVP bi bilo treba omejevalne ukrepe nadalje podaljšati do 1. junija 2016.

               (4)

               Glede na resnost razmer bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi, iz Priloge I k Sklepu 2013/255/SZVP, dodati eno osebo.

               (5)

               S seznama fizičnih in pravnih oseb, subjektov in organov, za katere veljajo omejevalni ukrepi, iz Priloge I k Sklepu 2013/255/SZVP, bi bilo treba črtati eno osebo.

               (6)

               Podatke, ki se nanašajo na določene osebe s seznama v oddelku A Priloge I k Sklepu 2013/255/SZVP, bi bilo treba posodobiti.

               (7)

               Ob upoštevanju sodbe Splošnega sodišča z dne 9. julija 2014 v združenih zadevah T-329/12 in T-74/13, Mazen Al-Tabbaa proti Svetu (3), ter sodbe Splošnega sodišča z dne 26. februarja 2015 v zadevi T-652/11, Bassam Sabbagh proti Svetu (3), Mazen Al-Tabbaa in Bassam Sabbagh nista vključena na seznam fizičnih in pravnih oseb, subjektov in organov, za katere veljajo omejevalni ukrepi, iz Priloge I k Sklepu 2013/255/SZVP.

               (8)

               Poleg tega je Varnostni svet Združenih narodov 12. februarja 2015 sprejel Resolucijo 2199 (2015), katere odstavek 17 prepoveduje trgovino s sirskimi kulturnimi dobrinami ter drugimi predmeti arheološkega, zgodovinskega, kulturnega, posebnega znanstvenega in verskega pomena, ki so bili od 15. marca 2011 nezakonito odstranjeni iz Sirije.

               (9)

               Sklep 2013/255/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2013/255/SZVP se spremeni:

               1.

               člen 13a se nadomesti z naslednjim:
               „Člen 13a
               Prepovedan je uvoz, izvoz in prenos kulturnih dobrin ter drugih predmetov arheološkega, zgodovinskega, kulturnega, posebnega znanstvenega in verskega pomena ali zagotavljanje posredniških storitev z njimi, ki so bili nezakonito odstranjeni iz Sirije ali kadar obstaja utemeljeni sum, da so bili nezakonito odstranjeni iz Sirije, 15. marca 2011 ali pozneje. Ta prepoved ne velja, če se izkaže, da so predmeti kulturnega pomena v postopku varne vrnitve k njihovim zakonitim lastnikom v Siriji.
               Unija sprejme potrebne ukrepe za določitev predmetov, za katere se uporablja ta člen.“;

               2.

               člen 34 se nadomesti z naslednjim:
               „Člen 34
               Ta sklep se uporablja do 1. junija 2016. Redno se pregleduje. Če Svet meni, da njegovi cilji niso bili doseženi, se po potrebi lahko podaljša oziroma spremeni.“

         Člen 2
   Priloga I k Sklepu 2013/255/SZVP se spremeni, kot je določeno v Prilogi k temu sklepu.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 28. maja 2015

            Za Svet

            Predsednik

         E. RINKĒVIČS

      (1)  Sklep Sveta 2013/255/SZVP z dne 31. maja 2013 o omejevalnih ukrepih proti Siriji (UL L 147, 1.6.2013, str. 14).

      (2)  Sklep Sveta 2014/309/SZVP z dne 28. maja 2014 o spremembi Sklepa 2013/255/SZVP o omejevalnih ukrepih proti Siriji (UL L 160, 29.5.2014, str. 37).

      (3)  Še ni objavljena.

      PRILOGA

                  I.

                  Na seznam oseb iz oddelka A Priloge I k Sklepu 2013/255/SZVP se doda naslednja oseba:

                              Ime

                              Podatki za ugotavljanje istovetnosti

                              Razlogi

                              Datum uvrstitve na seznam

                              206.

                           General Muhamad (
                                 ) (tudi Mohamed, Muhammad) Mahalla (
                                 ) (tudi Mahla, Mualla, Maalla, Muhalla)

                              Rojen v Jablehu v provinci Lattakia.

                              Vodja sirske vojaške obveščevalne službe, sektor 293 (notranje zadeve) od aprila 2015. Odgovoren v zatiranje civilnega prebivalstva v Damasku in okolici ter nasilje nad njim.
                              Nekdanji namestnik vodje službe za politično varnost (2012), častnik sirske republiške garde in namestnik direktorja direktorata za politično varnost. Vodja vojaške policije, član državnega varnostnega urada.

                              29.5.2015

                  II.

                  S seznama oseb iz oddelka A Priloge I k Sklepu 2013/255/SZVP se črta vnos v zvezi z naslednjo osebo:
                  11. Rustum () Ghazali ()

                  III.

                  Vnosi v zvezi s spodaj navedenimi osebami, kot so določeni v oddelku A Priloge I k Sklepu 2013/255/SZVP, se nadomestijo z naslednjimi vnosi:

                              Ime

                              Podatki za ugotavljanje istovetnosti

                              Razlogi

                              Datum uvrstitve na seznam

                              3.

                           Ali (
                                 ) Mamluk (
                                 ) (tudi Mamlouk)

                              Rojen 19. februarja 1946
                              v Damasku;
                              št. diplomatskega potnega lista: 983.

                              Vodja državnega varnostnega urada; nekdanji vodja direktorata za obveščevalno dejavnost Sirije; vpleten v nasilje nad protestniki.

                              9.5.2011

                              6.

                           Muhammad (
                                 ) Dib (
                                 ) Zaytun (
                                 ) (tudi Mohammed Dib Zeitoun; tudi Mohamed Dib Zeitun)

                              Rojen 20. maja 1951
                              v Damasku;
                              št. diplomatskega potnega lista: D000001300.

                              Vodja direktorata za splošno varnost; vpleten v nasilje nad protestniki.

                              9.5.2011

                              16.

                           Faruq (
                                 ) (tudi Farouq, Farouk) Al Shar' (
                                 ) (tudi Al Char', Al Shara', Al Shara)

                              Rojen 10. decembra 1938.

                              Nekdanji podpredsednik Sirije; vpleten v nasilje nad civilnim prebivalstvom.

                              23.5.2011

                              37.

                           Brigadni general Rafiq (
                                 ) (tudi Rafeeq) Shahadah (
                                 ) (tudi Shahada, Shahade, Shahadeh, Chahada, Chahade, Chahadeh, Chahada)

                              Nekdanji vodja sirske vojaške obveščevalne službe, sektor 293 (notranje zadeve), v Damasku. Neposredno vpleten v zatiranje civilnega prebivalstva v Damasku in izvajanje nasilja nad njim. Svetovalec predsednika Basharja Al-Assada za strateška vprašanja in vojaško obveščevalno dejavnost.

                              23.8.2011

                              42.

                           Brigadni general Nawful (
                                 ) (tudi Nawfal, Nofal, Nawfel) Al-Husayn (
                                 ) (tudi Al-Hussain, Al-Hussein)

                              Vodja sektorja sirske vojaške obveščevalne službe v Idlibu; neposredno vpleten v zatiranje civilnega prebivalstva v provinci Idlib ter nasilje nad njim.

                              23.8.2011

                              44.

                           Brigadni general Muhammed (
                                 ) (tudi Muhamad) Zamrini (
                                 ) (tudi Zamreni)

                              Vodja sektorja sirske vojaške obveščevalne službe v Homsu. Neposredno vpleten v zatiranje civilnega prebivalstva v Homsu ter nasilje nad njim.

                              23.8.2011

                              53.

                           Adib (
                                 ) Mayaleh (
                                 ) (tudi André Mayard)

                              Rojen 15. maja 1955
                              v Bassirju.

                              Adib Mayaleh je odgovoren za zagotavljanje gospodarske in finančne podpore sirskemu režimu prek svoje funkcije kot guverner centralne banke Sirije.

                              15.5.2012

                              55.

                           Polkovnik Lu'ai (
                                 ) (tudi Louay, Loai) al-Ali (
                                 )

                              Vodja sirske vojaške obveščevalne službe, enota na območju Dara. Odgovoren za nasilje nad protestniki v Dari.

                              14.11.2011

                              80.

                           Brigadir Nazih (
                                 ) (tudi Nazeeh) Hassun (
                                 ) (tudi Hassoun)

                              Vodja sirske vojaške obveščevalne službe, enota za okolico Damaska /Rif Dimashq, nekdanji pripadnik obveščevalne službe sirskih letalskih sil. Član vojaškega osebja, vpleten v nasilje v Homsu.

                              1.12.2011

                              137.

                           Brigadir general Ibrahim (
                                 ) Ma'ala (
                                 ) (tudi Maala, Maale, Ma'la)

                              Vodja sektorja 285 (Damask) direktorata za splošno obveščevalno dejavnost (konec leta 2011 je zamenjal brigadnega generala Hussama Fendija). Odgovoren za mučenje nasprotnikov režima v priporu.

                              24.7.2012


               2.9.2016

               SL

               Uradni list Evropske unije

               C 324/16

         P8_TA(2015)0084
   Zahtevi za odvzem imunitete Ivanu Jakovčiću
   Sklep Evropskega parlamenta z dne 25. marca 2015 o zahtevi za odvzem imunitete Ivanu Jakovčiću (2014/2169(IMM))
   (2016/C 324/03)

      Evropski parlament,

               —

               ob upoštevanju zahteve za odvzem imunitete Ivanu Jakovčiću, ki jo je dne 5. septembra 2014 posredoval odvetnik oškodovanca kot tožilca v zvezi s kazenskim postopkom pred občinskim sodiščem v Pazinu (Hrvaška) (pod št. K-143/14) in ki je bila razglašena na plenarnem zasedanju 23. oktobra 2014,

               —

               ob upoštevanju pisem stalnega predstavnika Republike Hrvaške pri EU z dne 14. februarja 2014 in 16. januarja 2015, ki potrjujeta, da hrvaško pravo dovoljuje oškodovancu kot tožilcu, da zahteva odvzem imunitete hrvaškega poslanca Evropskega parlamenta;

               —

               po zagovoru Ivana Jakovčića v skladu s členom 9(5) Poslovnika,

               —

               ob upoštevanju člena 8 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju svoje resolucije z dne 24. aprila 2009 o parlamentarni imuniteti na Poljskem (2),

               —

               ob upoštevanju členov 23 in 28 poslovnika hrvaškega parlamenta,

               —

               ob upoštevanju člena 61(1) zakona o kazenskem postopku Republike Hrvaške,

               —

               ob upoštevanju členov 5(2) in 6(1) ter člena 9 Poslovnika,

               —

               ob upoštevanju poročila Odbora za pravne zadeve (A8-0059/2015),

               A.

               ker je odvetnik zasebnega tožilca podal zahtevo za odvzem poslanske imunitete poslancu Evropskega parlamenta Ivanu Jakovčiću v zvezi s sodnim postopkom zaradi domnevnega kaznivega dejanja razžalitve;

               B.

               ker je stalni predstavnik Republike Hrvaške pri EU 14. februarja 2014 s pismom obvestil predsednika Evropskega parlamenta, da bi ob pomanjkanju posebnih postopkovnih določb o zahtevi za odvzem imunitete hrvaškega poslanca Evropskega parlamenta morale veljati določbe, ki urejajo zahteve za odvzem imunitete poslancev nacionalnega parlamenta, ter da v skladu s temi določbami lahko zahtevo za pripor pred sojenjem ali za začetek kazenskega postopka v zvezi s poslancem podajo vsak pristojni državni organ, oškodovanec kot tožilec ali zasebni tožilec;

               C.

               ker je stalni predstavnik Republike Hrvaške pri EU 16. januarja 2015 s pismom potrdil, da sodni postopek, v zvezi s katerim se zahteva odvzem imunitete Ivanu Jakovčiću, dejansko poteka pred pristojnim sodiščem na Hrvaškem;

               D.

               ker se v skladu s členom 8 Protokola o privilegijih in imunitetah Evropske unije zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;

               E.

               ker je namen te določbe zagotoviti, da poslanci Evropskega parlamenta uživajo svobodo govora kot načelo, ta pravica pa ne dovoljuje obrekovanja, opravljanja, spodbujanja k sovraštvu in zbujanja dvomov v čast drugih;

               F.

               ker se zahteva za odvzem nanaša na kazenski postopek, ki se vodi zoper Ivana Jakovčića v skladu s členom 147(1) in (2) kazenskega zakonika Republike Hrvaške v zvezi z žaljivkami, ki naj bi jih domnevno izrekel v intervjuju za hrvaško radiotelevizijo HRT 22. julija 2014;

               G.

               ker mora v skladu s členom 61(1) zakona o kazenskem postopku Republike Hrvaške zasebni tožilec zasebno tožbo vložiti v treh mesecih od dneva, ko je upravičena fizična ali pravna osebna zvedela za kaznivo dejanje in storilca;

               H.

               ker je treba v skladu s členom 9(2) Poslovnika Parlamenta zahteve za odvzem imunitete preučiti nemudoma, ob upoštevanju njihove relativne zapletenosti;

               I.

               ker je bil Ivan Jakovčić v trenutku, ko je dal intervju, poslanec Evropskega parlamenta; ker pa se izjava, ki naj bi jo domnevno podal, nanaša na zadevo iz časa, ko še ni imel te funkcije;

               J.

               ker torej te izjave nimajo neposredne in očitne zveze z opravljanjem dolžnosti Ivana Jakovčića kot poslanca Evropskega parlamenta niti ne predstavljajo mnenja ali glasu, ki bi ga izrekel pri opravljanju svojih dolžnosti kot poslanec Evropskega parlamenta, kot je določeno v členu 8 Protokola št. 7;

               K.

               ker zato ni mogoče reči, da je Ivan Jakovčić v tem primeru opravljal naloge poslanca Evropskega parlamenta;

               1.

               meni, da je zahtevo za odvzem poslanske imunitete Ivanu Jakovčiću vložil pristojni organ v smislu člena 9(1) Poslovnika in da je torej dopustna; poleg tega meni, da v skladu s členom 9(2) Poslovnika Parlamentu ni mogoče določiti roka, v katerem bi moral odločati o zahtevi za odvzem imunitete;

               2.

               se odloči, da odvzame imuniteto Ivanu Jakovčiću;

               3.

               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Hrvaške in Ivanu Jakovčiću.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.

      (2)  UL C 184 E, 8.7.2010, str. 72.


title: Sklep Sveta z dne 8. oktobra 2002 o spremembi Sklepa 2001/747/ES o sklenitvi Sporazuma o vzajemnem priznavanju med Evropsko skupnostjo in Japonsko

text:
Pomembno pravno obvestilo

|

32002D0804

Uradni list L 278 , 16/10/2002 str. 0023 - 0023

		Sklep Svetaz dne 8. oktobra 2002o spremembi Sklepa 2001/747/ES o sklenitvi Sporazuma o vzajemnem priznavanju med Evropsko skupnostjo in Japonsko(2002/804/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi pododstavek, prvi stavek, in členom 300(3), prvi pododstavek, prvi stavek, in členom (4) Pogodbe,ob upoštevanju predloga Komisije,ob upoštevanju naslednjega:Za zagotovitev učinkovitega uresničevanja Sporazuma o vzajemnem priznavanju med Evropsko skupnostjo in Japonsko [1] (v nadaljnjem besedilu "Sporazum") je treba spremeniti Sklep 2001/747/ES [2], da se Komisija pooblasti za sprejemanje vseh ukrepov, potrebnih za uresničevanje Sporazuma –SKLENIL:Edini členČlen 3 Sklepa 2001/747/ES se nadomesti z naslednjim:"Člen 31. Komisija predstavlja Skupnost v Skupnem odboru ali v katerem koli pododboru, predvidenem v členu 8 Sporazuma, pomaga pa ji poseben odbor, ki ga imenuje Svet. Komisija po posvetovanju s tem posebnim odborom začne z dejavnostmi, ki so potrebne za izvajanje Sporazuma.2. Stališče Skupnosti v Skupnem odboru ali v katerem koli pododboru določi Komisija po posvetovanju s posebnim odborom iz odstavka 1."V Luxembourgu, 8. oktobra 2002Za SvetPredsednikT. Pedersen[1] UL L 284, 29.10.2001, str. 3.[2] UL L 284, 29.10.2001, str. 1.--------------------------------------------------


title: Sklep Sveta 2005/386/SZVP z dne 14. marca 2005 o sklenitvi Sporazuma med Evropsko unijo in Novo Zelandijo o udeležbi Nove Zelandije v vojaški operaciji Evropske unije za krizno upravljanje v Bosni in Hercegovini (operacija Althea)

text:
               20.5.2005

               SL

               Uradni list Evropske unije

               L 127/27

         SKLEP SVETA 2005/386/SZVP
   z dne 14. marca 2005
   o sklenitvi Sporazuma med Evropsko unijo in Novo Zelandijo o udeležbi Nove Zelandije v vojaški operaciji Evropske unije za krizno upravljanje v Bosni in Hercegovini (operacija Althea)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 12. julija 2004 sprejel Skupni ukrep 2004/570/SZVP o vojaški operaciji Evropske unije v Bosni in Hercegovini (1).

               (2)

               Člen 11(3) tega skupnega ukrepa določa, da bodo podrobnosti v zvezi s sodelovanjem tretjih držav predmet sporazuma v skladu s členom 24 Pogodbe o Evropski uniji.

               (3)

               Na podlagi pooblastila Sveta z dne 13. septembra 2004 se je predsedstvo skupaj z generalnim sekretarjem/visokim predstavnikom dogovorilo o Sporazumu med Evropsko unijo in Novo Zelandijo o sodelovanju Nove Zelandije v vojaški operaciji Evropske unije za krizno upravljanje v Bosni in Hercegovini (operacija Althea).

               (4)

               Ta sporazum je treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Novo Zelandijo o udeležbi Nove Zelandije v vojaški operaciji Evropske unije za krizno upravljanje v Bosni in Hercegovini (operacija Althea) se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo, pooblaščeno za podpis Sporazuma, ki je za Evropsko unijo zavezujoč.
   Člen 3
   Ta sklep se uveljavi z dnem sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 14. marca 2005

            Za Svet

            Predsednik

         F. BODEN

      (1)  UL L 252, 28.7.2004, str. 10.
   PREVOD
   SPORAZUM
   med Evropsko unijo in Novo Zelandijo o sodelovanju Nove Zelandije v vojaški operaciji Evropske unije za krizno upravljanje v Bosni in Hercegovini (operacija Althea)
   EVROPSKA UNIJA (EU)
   na eni strani in
   VLADA NOVE ZELANDIJE (NOVA ZELANDIJA)
   na drugi strani,
   v nadaljnjem besedilu „pogodbenici“,
   STA SE OB UPOŠTEVANJU:

               —

               Skupnega ukrepa 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) ki da je sprejel Svet Evropske unije,

               —

               povabila Novi Zelandiji, da sodeluje v operaciji pod vodstvom EU,

               —

               uspešnega zaključka procesa oblikovanja sil in priporočila poveljnika operacije EU ter vojaškega odbora EU, da se da soglasje k udeležbi oboroženih sil Nove Zelandije v operaciji pod vodstvom EU,

               —

               Sklepa Političnega in varnostnega odbora BiH/1/2004 z dne 21. septembra 2004 (2) o sprejetju prispevka Nove Zelandije k vojaški operaciji EU v Bosni in Hercegovini,

               —

               Sklepa Političnega in varnostnega odbora BiH/3/2004 z dne 29. septembra 2004 o vzpostavitvi Odbora sodelujočih držav za vojaško operacijo EU v Bosni in Hercegovini (3)

         DOGOVORILI O NASLEDNJEM:
   Člen 1
   Sodelovanje v operaciji
   1.   Nova Zelandija se pridruži Skupnemu ukrepu 2004/570/SZVP z dne 12. julija 2004 o vojaški operaciji Evropske unije v Bosni in Hercegovini in vsem skupnim ukrepom ali sklepom, s katerimi Svet Evropske unije odloči, da bo razširil vojaško operacijo Evropske unije za krizno upravljanje, v skladu z določbami tega sporazuma in vsemi potrebnimi izvedbenimi ukrepi.
   2.   Prispevek Nove Zelandije k vojaški operaciji Evropske unije za krizno upravljanje ne posega v avtonomijo odločanja Evropske unije.
   3.   Nova Zelandija zagotovi, da njene sile in osebje, ki sodelujejo v vojaški operaciji EU za krizno upravljanje, svojo nalogo opravljajo v skladu s:

               —

               Skupnim ukrepom 2004/570/SZVP in morebitnimi kasnejšimi spremembami,

               —

               operativnim načrtom,

               —

               izvedbenimi ukrepi.

         4.   Sile in osebje, ki jih Nova Zelandija dodeli operaciji, pri opravljanju svojih nalog in vedenju upoštevajo zgolj interese vojaške operacije EU za krizno upravljanje.
   5.   Nova Zelandija pravočasno obvesti poveljnika operacije EU o vsaki spremembi glede svojega sodelovanja v operaciji.
   Člen 2
   Status sil
   1.   Status sil in osebja, ki jih Nova Zelandija dodeli vojaški operaciji Evropske unije za krizno upravljanje, je urejen v skladu z določbami iz odstavka 12 Resolucije 1575 (2004) Varnostnega sveta Združenih narodov z dne 22. novembra 2004.
   2.   Status sil in osebja, dodeljenih poveljstvu ali poveljniškim elementom, ki se nahajajo zunaj Bosne in Hercegovine, urejajo dogovori med poveljstvom in zadevnimi poveljniškimi elementi ter Novo Zelandijo.
   3.   Ne glede na določbe o statusu sil iz odstavka 1 tega člena, je Nova Zelandija pristojna za svoje sile in osebje, ki sodelujejo v vojaški operaciji Evropske unije za krizno upravljanje.
   4.   Nova Zelandija je pristojna za odgovore na vse zahtevke v zvezi z udeležbo v vojaški operaciji Evropske unije za krizno upravljanje, ki jih vložijo pripadniki njenih sil in osebja. Nova Zelandija je pristojna za uvedbo kakršnih koli ukrepov, zlasti sodnih ali disciplinskih postopkov, zoper svoje oborožene sile in osebje, v skladu s svojimi zakoni in drugimi predpisi.
   5.   Nova Zelandija se zavezuje, da bo ob podpisu tega sporazuma predložila izjavo o opustitvi zahtevkov do katere koli države, ki je udeležena v vojaški operaciji Evropske unije za krizno upravljanje.
   6.   Evropska unija se zavezuje, da bo zagotovila da države članice ob podpisu tega sporazuma predložijo izjavo o opustitvi zahtevkov v zvezi z udeležbo Nove Zelandije v vojaški operaciji Evropske unije za krizno upravljanje.
   Člen 3
   Zaupne informacije
   1.   Nova Zelandija sprejme ustrezne ukrepe, da zagotovi varovanje zaupnih informacij EU v skladu z varnostnimi predpisi Sveta Evropske unije iz Sklepa Sveta 2001/264/ES z dne 19. marca 2001 (4), in v skladu z drugimi smernicami pristojnih organov, vključno s smernicami poveljnika operacije EU.
   2.   Če sta EU in Nova Zelandija sklenili sporazum o varnostnih postopkih za izmenjavo zaupnih informacij, se določbe takšnega sporazuma uporabljajo v okviru vojaške operacije Evropske unije za krizno upravljanje.
   Člen 4
   Struktura poveljevanja
   1.   Vse v vojaški operaciji Evropske unije za krizno upravljanje sodelujoče sile in osebje ostanejo pod polnim poveljstvom svojih nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico prenesti svoja pooblastila.
   3.   Nova Zelandija ima pri vsakodnevnem vodenju operacije enake pravice in obveznosti kot države članice Evropske unije, ki so udeležene v operaciji.
   4.   Poveljnik operacije EU lahko po posvetovanju z Novo Zelandijo kadar koli zahteva umik prispevka Nove Zelandije.
   5.   Nova Zelandija imenuje višjega vojaškega predstavnika (VVP), ki zastopa njen nacionalni kontingent v vojaški operaciji Evropske unije za krizno upravljanje. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 5
   Finančni vidiki
   1.   Nova Zelandija prevzame kritje vseh stroškov, povezanih z njenim sodelovanjem v operaciji, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) tega sporazuma in Sklepu Sveta 2004/197/SZVP z dne 23. februarja 2004 o določitvi mehanizma za upravljanje financiranja skupnih stroškov operacij EU, ki so vojaškega ali obrambnega pomena (5).
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) poteka operacija, Nova Zelandija, ko je ugotovljena njena odgovornost, plača odškodnino pod pogoji iz določb o statusu sil iz člena 2(1) tega sporazuma.
   Člen 6
   Dogovori o izvajanju Sporazuma
   Generalni sekretar Sveta Evropske unije/visoki predstavnik za skupno zunanjo in varnostno politiko sklene z ustreznimi organi Nove Zelandije vse potrebne tehnične in upravne dogovore o izvajanju tega sporazuma.
   Člen 7
   Neizpolnjevanje obveznosti
   Če ena od pogodbenic ne izpolni svojih obveznosti iz prejšnjih členov ima druga pogodbenica pravico odpovedati ta sporazum z vročitvijo odpovedi v roku enega meseca.
   Člen 8
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 9
   Začetek veljavnosti
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Ta sporazum se začasno uporablja od datuma podpisa.
   3.   Ta sporazum velja ves čas trajanja prispevka Nove Zelandije k operaciji.

      V Bruslju, , v angleškem jeziku v štirih izvodih

            Za Evropsko unijo

            Za Novo Zelandijo

      (1)  UL L 252, 28.7.2004, str. 10.

      (2)  UL L 324, 27.10.2004, str. 20.

      (3)  UL L 325, 28.10.2004, str. 64. Sklep, kakor je bil spremenjen s Sklepom BiH/5/2004 (UL L 357, 2.12.2004, str. 39).

      (4)  UL L 101, 11.4.2001, str. 1. Sklep, kakor je bil spremenjen s Sklepom 2004/194/ES (UL L 63, 28.2.2004, str. 48).

      (5)  UL L 63, 28.2.2004, str. 68.
   IZJAVE
   iz člena 2(5) in (6) Sporazuma
   Izjava držav članic EU:
   „Države članice EU, ki uporabljajo Skupni ukrep 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bodo na podlagi vzajemnosti prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Nove Zelandije zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje iz Nove Zelandije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo Novi Zelandiji, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Nove Zelandije pri uporabi teh sredstev.“

         Izjava Nove Zelandije:
   „Nova Zelandija, ki uporablja Skupni ukrep EU 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bo na podlagi vzajemnosti prizadevala, kolikor to dopušča njen notranji pravni sistem, v čim večji meri opustiti zahtevke do katerekoli druge države, sodelujoče v operaciji EU za krizno upravljanje, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo sodelujočim državam v vojaški operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja vojaške operacije EU za krizno upravljanje pri uporabi teh sredstev.“


title: 2009/644/ES: Sklep Evropskega parlamenta z dne 23. aprila 2009 o zaključku poslovnih knjig Eurojusta za proračunsko leto 2007

text:
               26.9.2009

               SL

               Uradni list Evropske unije

               L 255/116

      SKLEP EVROPSKEGA PARLAMENTA

   z dne 23. aprila 2009
   o zaključku poslovnih knjig Eurojusta za proračunsko leto 2007
   (2009/644/ES)
   EVROPSKI PARLAMENT,

               —

               ob upoštevanju zaključnih računov Eurojusta za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Eurojusta za proračunsko leto 2007, skupaj z odgovori Eurojusta (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4), zlasti člena 36,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0161/2009),

               1.

               ugotavlja, da so končni letni računovodski izkazi Eurojusta taki, kot v prilogi k poročilu Računskega sodišča;

               2.

               odobri zaključek poslovnih knjig Eurojusta za proračunsko leto 2007;

               3.

               naroči svojemu predsedniku, naj ta sklep posreduje upravnemu direktorju Eurojusta, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 57.

      (2)  UL C 311, 5.12.2008, str. 142.

      (3)  UL L 248, 16.9.2002, str. 1.

      (4)  UL L 63, 6.3.2002, str. 1.

      (5)  UL L 357, 31.12.2002, str. 72.


title: Konferenca predsednikov odborov in predsednikov delegacij (razlaga členov 27 in 28) Sklep Evropskega parlamenta z dne 16. decembra 2009 o razlagi členov 27 in 28 Poslovnika Parlamenta o nadomeščanju predsednika konference predsednikov odborov ali konference predsednikov delegacij v primeru odsotnosti

text:
               22.10.2010

               SL

               Uradni list Evropske unije

               CE 286/44

         Sreda, 16. decembra 2009Konferenca predsednikov odborov in predsednikov delegacij (razlaga členov 27 in 28)
   P7_TA(2009)0112
   Sklep Evropskega parlamenta z dne 16. decembra 2009 o razlagi členov 27 in 28 Poslovnika Parlamenta o nadomeščanju predsednika konference predsednikov odborov ali konference predsednikov delegacij v primeru odsotnosti
   2010/C 286 E/09

      Evropski parlament,
   ob upoštevanju pisma predsednika Odbora za ustavne zadeve z dne 2. decembra 2009,
   ob upoštevanju člena 211 svojega Poslovnika,

               1.

               sklene, da se členoma 27(1) in 28(1) doda sledeča razlaga:
               „Če predsednik ni navzoč, sejo konference vodi najstarejši poslanec, če ta ni navzoč, pa najstarejši izmed navzočih poslancev.“;

               2.

               naroči svojemu predsedniku, naj ta sklep posreduje v vednost Svetu in Komisiji.


title: Sklep Sveta z dne 20. septembra 2011 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               24.9.2011

               SL

               Uradni list Evropske unije

               C 281/16

         SKLEP SVETA
   z dne 20. septembra 2011
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2011/C 281/05
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je podala bolgarska vlada,
   ob upoštevanju naslednjega:

               (1)

               Svet je s sklepom z dne 14. septembra 2009 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2009 do 17. septembra 2012.

               (2)

               Po odstopu Valentine DEIKOVE se je sprostilo mesto člana upravnega odbora Centra v skupini vladnih predstavnikov –

         SPREJEL NASLEDNJI SKLEP:
   Edini člen
   Za članico upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2012, imenuje:

      VLADNA PREDSTAVNICA:

               BOLGARIJA

               Emilia VALCHOVSKA

      V Bruslju, 20. septembra 2011

            Za Svet

            Predsednik

         M. SAWICKI

      (1)  UL L 39, 13.2.1975, str. 1.

      (2)  UL C 226, 19.9.2009, str. 2.


title: Sklep Evropske centralne banke (EU) 2015/530 z dne 11. februarja 2015 o metodologiji in postopkih za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor (ECB/2015/7)

text:
               28.3.2015

               SL

               Uradni list Evropske unije

               L 84/67

         SKLEP EVROPSKE CENTRALNE BANKE (EU) 2015/530
   z dne 11. februarja 2015
   o metodologiji in postopkih za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor (ECB/2015/7)
   SVET EVROPSKE CENTRALNE BANKE JE –
   ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) ter zlasti drugega pododstavka člena 4(3), člena 30 in drugega pododstavka člena 33(2) Uredbe,
   ob upoštevanju Uredbe (EU) št. 1163/2014 Evropske centralne banke z dne 22. oktobra 2014 o nadomestilih za nadzor (ECB/2014/41) (2) ter zlasti člena 10(3)(b) in člena 10(4) in (5) Uredbe,
   ob upoštevanju naslednjega:

               (1)

               V skladu s členom 30(3) Uredbe (EU) št. 1024/2013 se letna nadomestila za nadzor, ki se zaračunajo kreditnim institucijam s sedežem v sodelujočih državah članicah ali podružnicam, ki jih v sodelujoči državi članici ustanovi kreditna institucija s sedežem v nesodelujoči državi članici, izračunajo na najvišji ravni konsolidacije v sodelujočih državah članicah in temeljijo na objektivnih merilih, povezanih s pomembnostjo in profilom tveganosti zadevne kreditne institucije, vključno z njeno tveganju prilagojeno aktivo.

               (2)

               V skladu s členom 10(3)(a) Uredbe (EU) št. 1163/2014 (ECB/2014/41) so faktorji za izračun nadomestila, ki se uporabijo za določitev posameznega letnega nadomestila za nadzor, ki se plača v zvezi z vsakim nadzorovanim subjektom ali nadzorovano skupino, znesek (i) skupnih sredstev in (ii) skupne izpostavljenosti tveganju, oboje po stanju ob koncu koledarskega leta.

               (3)

               Člen 10(3)(b) Uredbe (EU) št. 1163/2014 (ECB/2014/41) določa, da se podatki o faktorjih za izračun nadomestila določijo in zberejo v skladu s sklepom Evropske centralne banke (ECB), v katerem se opišejo upoštevni metodologija in postopki.

               (4)

               V skladu s členom 30 Uredbe (EU) št. 1024/2013 nadzorovane skupine za namene izračunavanja faktorjev za izračun nadomestila praviloma ne bi smele vključiti sredstev podrejenih družb v nesodelujočih državah članicah in tretjih državah. V skladu s členom 10(3)(c) Uredbe (EU) št. 1163/2014 (ECB/2014/41) se nadzorovane skupine lahko odločijo, da ta sredstva pri določitvi faktorjev za izračun nadomestila vključijo. Vendar pa strošek tega izračunavanja ne bi smel biti višji od pričakovanega zmanjšanja nadomestila za nadzor.

               (5)

               Člen 10(4) Uredbe (EU) št. 1163/2014 (ECB/2014/41) določa, da pristojni nacionalni organi predložijo podatke o faktorjih za izračun nadomestila Evropski centralni banki v skladu s postopki, ki jih določi ECB.

               (6)

               Člen 10(5) Uredbe (EU) št. 1163/2014 (ECB/2014/41) določa, da v primeru, da zavezanec za plačilo nadomestila ne zagotovi faktorjev za izračun nadomestila, te faktorje določi ECB v skladu s postopki, ki jih določi ECB.

               (7)

               V skladu s tem bi moral ta sklep določiti metodologijo in postopke za določitev in zbiranje podatkov o faktorjih za izračun nadomestila in za izračunavanje faktorjev za izračun nadomestila, tudi v primerih, ko jih zavezanec za plačilo nadomestila ne zagotovi, ter postopke, po katerih pristojni nacionalni organi predložijo faktorje za izračun nadomestila Evropski centralni banki. Zlasti je treba določiti obliko, pogostost in roke za to predložitev ter vrste preverjanja kakovosti, ki ga morajo pristojni nacionalni organi opraviti, preden predložijo faktorje za izračun nadomestila Evropski centralni banki.

               (8)

               Za izračun letnih nadomestil za nadzor, ki se plačajo v zvezi z vsakim nadzorovanim subjektom in vsako nadzorovano skupino, bi morali zavezanci za plačilo nadomestila predložiti podatke o faktorjih za izračun nadomestila pristojnim nacionalnim organom na podlagi predlog, določenih v prilogah I in II k temu sklepu.

               (9)

               Vzpostaviti je treba postopek za učinkovito izvedbo tehničnih sprememb prilog k temu sklepu, pod pogojem, da te spremembe ne spremenijo osnovnega konceptualnega okvira niti ne vplivajo na breme poročanja. V tem postopku je treba upoštevati stališča Odbora za statistiko Evropskega sistema centralnih bank (ESCB). Pristojni nacionalni organi in drugi odbori ESCB bodo tako lahko take tehnične spremembe prilog predlagali prek Odbora za statistiko –

         SPREJEL NASLEDNJI SKLEP:
   Člen 1
   Vsebina in področje uporabe
   Ta sklep določa metodologijo in postopke iz člena 10 Uredbe (EU) št. 1163/2014 (ECB/2014/41) za določitev in zbiranje podatkov o faktorjih za izračun nadomestila, ki se uporabijo za izračun letnih nadomestil za nadzor, ki se zaračunajo v zvezi z nadzorovanimi subjekti in nadzorovanimi skupinami, in za predložitev faktorjev za izračun nadomestila s strani zavezancev za plačilo nadomestila ter postopke, po katerih pristojni nacionalni organi predložijo te podatke Evropski centralni banki.
   Ta sklep velja za zavezance za plačilo nadomestila in pristojne nacionalne organe.
   Člen 2
   Opredelitev pojmov
   V tem sklepu se uporabljajo opredelitve pojmov iz člena 2 Uredbe (EU) št. 1163/2014 (ECB/2014/41), razen če je določeno drugače, skupaj z naslednjo opredelitvijo:

               „delovni dan“ pomeni dan, ki ni sobota, nedelja ali dela prost dan v državi članici, v kateri ima sedež zadevni pristojni nacionalni organ.

         Člen 3
   Predlogi, s katerima zavezanci za plačilo nadomestila poročajo pristojnim nacionalnim organom o faktorjih za izračun nadomestila
   Zavezanci za plačilo nadomestila predložijo faktorje za izračun nadomestila pristojnim nacionalnim organom s predlogama, določenima v prilogah I in II k temu sklepu. Pristojnim nacionalnim organom se predložijo tudi izjave revizorja v skladu s členom 7. V primeru skupine subjektov, ki so plačniki nadomestila, s podrejenimi družbami s sedežem v nesodelujočih državah članicah ali tretjih državah zavezanci za plačilo nadomestila zagotovijo pojasnilo metode, uporabljene za določitev faktorjev za izračun nadomestila v skladu s členom 10(3)(c) Uredbe (EU) št. 1163/2014 (ECB/2014/41) na temu namenjenem mestu v predlogi.
   Člen 4
   Datumi predložitve
   1.   Pristojni nacionalni organi predložijo podatke o faktorjih za izračun nadomestila Evropski centralni banki najkasneje do zaključka poslovanja na deseti delovni dan po datumih predložitve iz člena 10(4) Uredbe (EU) št. 1163/2014 (ECB/2014/41). Nato ECB preveri prejete podatke v petih delovnih dneh od prejema. Če ECB to zahteva, pristojni nacionalni organi obrazložijo ali pojasnijo podatke. ECB bo zaključila podatke na petnajsti delovni dan po zadevnem datumu predložitve.
   2.   Potem ko ECB zaključi podatke v skladu z odstavkom 1, zagotovi zavezancem za plačilo nadomestila dostop do zaključenih podatkov. Zavezanci za plačilo nadomestila lahko v petih delovnih dneh dajo pripombe na podatke o faktorjih za izračun nadomestila, če menijo, da so ti podatki nepravilni. Nato se faktorji za izračun nadomestila uporabijo za izračun letnih nadomestil za nadzor.
   Člen 5
   Preverjanje kakovosti podatkov
   Pristojni nacionalni organi spremljajo in zagotavljajo kakovost in zanesljivost podatkov o faktorjih za izračun nadomestila, ki jih predložijo ECB. Pristojni nacionalni organi uporabijo preverjanje za kontrolo kakovosti, da presodijo, ali so bili faktorji za izračun nadomestila izračunani v skladu z metodologijo iz člena 7. ECB ne popravi ali spremeni podatkov o faktorjih za izračun nadomestila, ki jih zagotovijo zavezanci za plačilo nadomestila. Vsakršne popravke ali spremembe podatkov opravijo zavezanci za plačilo nadomestila in jih predložijo pristojnim nacionalnim organom. Pristojni nacionalni organi predložijo ECB vse popravljene ali spremenjene podatke, ki jih prejmejo. Ko predložijo podatke o faktorjih za izračun nadomestila, pristojni nacionalni organi: (a) zagotovijo informacije o morebitnih večjih gibanjih v teh podatkih; in (b) sporočijo ECB razloge za morebitne večje popravke ali spremembe teh podatkov.
   Člen 6
   Pogostost poročanja in prvi referenčni datum poročanja
   Zavezanci za plačilo nadomestila predložijo podatke o faktorjih za izračun nadomestila pristojnim nacionalnim organom enkrat letno. Prvi referenčni datum za poročanje o faktorjih za izračun nadomestila je 31. december 2014.
   Člen 7
   Metodologija za izračunavanje faktorjev za izračun nadomestila
   1.   Podatek o skupni izpostavljenosti tveganju, ki ga je treba poročati, se pridobi iz rednih poročil po Izvedbeni uredbi Komisije (EU) št. 680/2014 (3). Veljajo naslednje posebne zahteve za izračunavanje.

               (a)

               Pri nadzorovani skupini, ki nima podrejenih družb s sedežem v nesodelujočih državah članicah ali tretjih državah, se za določitev skupne izpostavljenosti tveganju za skupino upošteva predloga skupnega poročanja o količnikih kapitalske ustreznosti (COREP) „kapitalske zahteve“ iz Priloge I k Izvedbeni uredbi (EU) št. 680/2014 (v nadaljnjem besedilu: predloga za kapitalske zahteve).

               (b)

               Pri nadzorovani skupini, ki ima podrejene družbe s sedežem v nesodelujočih državah članicah ali tretjih državah, se za določitev skupne izpostavljenosti tveganju za skupino upošteva predloga za kapitalske zahteve, pri čemer se lahko odšteje prispevek podrejenih družb s sedežem v nesodelujočih državah članicah ali tretjih državah k skupni izpostavljenosti tveganju za skupino z upoštevanjem predloge COREP „kapitalska ustreznost skupine: informacije o povezanih subjektih“ iz Priloge I k Izvedbeni uredbi (EU) št. 680/2014. Če podatki o prispevku podrejenih družb s sedežem v nesodelujočih državah članicah ali tretjih državah v predlogi COREP „kapitalska ustreznost skupine: informacije o povezanih subjektih“ za potrebe izračuna nadomestil za nadzor niso na razpolago, lahko te podatke predložijo pristojnim nacionalnim organom zavezanci za plačilo nadomestila.

               (c)

               Če kreditna institucija, ki je plačnica nadomestila, ni del nadzorovane skupine, se za določitev skupne izpostavljenosti tveganju te institucije upošteva predloga za kapitalske zahteve.

         2.   Podatek o skupnih sredstvih, ki ga je treba poročati, bi moral ustrezati znesku skupnih sredstev, ki je opredeljen v členu 51 Uredbe (EU) št. 468/2014 Evropske centralne banke (ECB/2014/17) (4). Če skupnih sredstev ni mogoče določiti z upoštevanjem navedenega člena, se podatek določi na podlagi naslednjih podatkov.

               (a)

               Pri nadzorovani skupini, ki ima podrejene družbe samo s sedežem v sodelujočih državah članicah, se za določitev skupnih sredstev uporabijo svežnji poročil, ki jih nadzorovani subjekti uporabljajo za pripravo konsolidiranih računovodskih izkazov na ravni skupine. Revizor potrdi skupna sredstva nadzorovane skupine z izvedbo ustreznega preverjanja svežnjev poročil.

               (b)

               Pri kreditni instituciji, ki je plačnica nadomestila in ni del nadzorovane skupine, njena nadrejena oseba pa ima sedež v nesodelujoči državi članici ali tretji državi, se za določitev skupnih sredstev uporabijo svežnji poročil, ki jih kreditna institucija, ki je plačnica nadomestila, uporablja za pripravo konsolidiranih računovodskih izkazov na ravni skupine. Revizor potrdi skupna sredstva kreditne institucije, ki je plačnica nadomestila, z izvedbo ustreznega preverjanja svežnjev poročil.

               (c)

               V primeru, da se skupna sredstva podružnice, ki je plačnica nadomestila, izračunajo na podlagi statističnih podatkov, ki se poročajo po Uredbi (EU) št. 1071/2013 Evropske centralne banke (ECB/2013/33) (5), revizor potrdi skupna sredstva podružnice, ki je plačnica nadomestila, z izvedbo ustreznega preverjanja njenih finančnih računov.

         3.   Pri nadzorovani skupini, ki ima podrejene družbe s sedežem v nesodelujočih državah članicah ali tretjih državah, se skupna sredstva določijo v skladu z eno od naslednjih možnosti.

               (a)

               Skupna sredstva se lahko določijo na podlagi člena 51 Uredbe (EU) št. 468/2014 (ECB/2014/17) (vključno s podrejenimi družbami s sedežem v nesodelujočih državah članicah ali tretjih državah). Če skupnih sredstev ni mogoče določiti z upoštevanjem navedenega člena, se določijo v skladu s členom 7(2)(a) tega sklepa.

               (b)

               Skupna sredstva se lahko določijo z združitvijo skupnih sredstev, razkritih v obveznih računovodskih izkazih vseh nadzorovanih subjektov v nadzorovani skupini, ki imajo sedež v sodelujočih državah članicah, če so na razpolago, ali drugače z združitvijo skupnih sredstev, izkazanih v ustreznem svežnju oziroma svežnjih poročil, ki jih nadzorovani subjekti ali skupina kreditnih institucij, ki so plačnice nadomestila, uporabljajo za pripravo konsolidiranih računovodskih izkazov na ravni skupine. Da se zavezanec za plačilo nadomestila izogne dvojnemu štetju, ima možnost, da v postopku konsolidiranja izključi pozicije znotraj skupine med vsemi nadzorovanimi subjekti v nadzorovani skupini, ki imajo sedež v sodelujočih državah članicah. Vsakršno dobro ime, ki je vključeno v konsolidirane računovodske izkaze nadrejene osebe v nadzorovani skupini, je treba vključiti v združevanje; izključitev dobrega imena, ki je razporejeno podrejenim družbam s sedežem v nesodelujočih državah članicah ali tretjih državah, ni obvezna. Če zavezanec za plačilo nadomestila uporablja obvezne računovodske izkaze, revizor potrdi, da skupna sredstva ustrezajo skupnim sredstvom, ki so razkrita v revidiranih obveznih računovodskih izkazih posameznih nadzorovanih subjektov. Če zavezanec za plačilo nadomestila uporablja svežnje poročil, revizor potrdi skupna sredstva, ki se uporabijo za izračun letnih nadomestil za nadzor, z izvedbo ustreznega preverjanja uporabljenih svežnjev poročil. V vseh primerih revizor potrdi, da postopek združevanja ne odstopa od postopka, določenega v tem sklepu, in da je izračun, ki ga opravi zavezanec za plačilo nadomestila, skladen z računovodsko metodo, ki se uporablja za konsolidacijo računovodskih izkazov skupine subjektov, ki so plačniki nadomestila.

         Člen 8
   Določitev faktorjev za izračun nadomestila s strani ECB v primeru, da ti niso zagotovljeni ali da niso predloženi potrebni popravki ali spremembe
   V primeru, da zavezanec za plačilo nadomestila ne sporoči faktorja za izračun nadomestila ali ne predloži potrebnih popravkov ali sprememb, ECB uporabi razpoložljive informacije, da določi manjkajoči faktor za izračun nadomestila.
   Člen 9
   Poenostavljen postopek spreminjanja
   Izvršilni odbor je upravičen, da ob upoštevanju stališč Odbora za statistiko izvede kakršne koli tehnične spremembe prilog k temu sklepu, pod pogojem, da te spremembe ne spremenijo osnovnega konceptualnega okvira niti ne vplivajo na breme poročanja. Izvršilni odbor o kateri koli taki spremembi brez nepotrebnega odlašanja obvesti Svet ECB.
   Člen 10
   Začetek veljavnosti
   Ta sklep začne veljati naslednji dan po objavi v Uradnem listu Evropske unije.

      V Frankfurtu na Majni, 11. februarja 2015

            Predsednik ECB

         Mario DRAGHI

      (1)  UL L 287, 29.10.2013, str. 63.

      (2)  UL L 311, 31.10.2014, str. 23.

      (3)  Izvedbena uredba Komisije (EU) št. 680/2014 z dne 16. aprila 2014 o določitvi izvedbenih tehničnih standardov v zvezi z nadzorniškim poročanjem institucij v skladu z Uredbo (EU) št. 575/2013 Evropskega parlamenta in Sveta (UL L 191, 28.6.2014, str. 1).

      (4)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

      (5)  Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1).

      PRILOGA I

                     IZRAČUN NADOMESTIL

                     Referenčno obdobje

                     IME

                     SKUPNA IZPOSTAVLJENOST TVEGANJU

                     Datum

                     Koda MFI

                     Koda LEI

                     Postavka

                     Vrsta institucije

                     Vir zneska izpostavljenosti tveganju

                     Znesek izpostavljenosti tveganju

                     Pojasnila

                     010

                     020

                     030

                     040

                     010

                     SKUPNA IZPOSTAVLJENOST TVEGANJU

                     (1), (2), (3) ali (4)

                  COREP C 02.00, vrstica 010

                     020

                     PRISPEVEK PODREJENIH DRUŽB v nesodelujočih državah članicah ali tretjih državah

                     (4)

                  COREP C 06.02, stolpec 250 (VSOTA)

                  021

                  Subjekt 1

                     (4)

                  .

                  Subjekt 2

                     (4)

                  .

                  Subjekt 3

                     (4)

                  N

                  Subjekt N

                     (4)

                     030

                     ZNESEK SKUPNE IZPOSTAVLJENOSTI TVEGANJU za nadzorovano skupino z odštetim PRISPEVKOM PODREJENIH DRUŽB v nesodelujočih državah članicah ali tretjih državah: postavka 030 je enaka 010 minus 020

                     (4)

                     Ta predloga mora biti izpolnjena v skladu z navodili, ki so zagotovljena posebej.

      PRILOGA II

                     IZRAČUN NADOMESTIL

                     Referenčno obdobje

                     IME

                     SKUPNA SREDSTVA

                     Datum

                     Koda MFI

                     Koda LEI

                     Postavka

                     Vrsta institucije

                     Potrditev revizorjeve preveritve (Da/Ne)

                     Skupna sredstva

                     Pojasnila

                     010

                     020

                     030

                     040

                     010

                     SKUPNA SREDSTVA v skladu s členom 51 Uredbe (EU) št. 468/2014 (ECB/2014/17)

                     (1), (2), (3), (4), (5)

                     020

                     SKUPNA SREDSTVA v skladu s členom 7(2)(a) ali (b) tega sklepa

                     (6) ali (7)

                     030

                     SKUPNA SREDSTVA v skladu s členom 7(3)(b) tega sklepa: postavka 030 je enaka 031 minus 032 plus 033 minus 034

                     (8)

                  031

                  Skupna sredstva vseh subjektov v skupini s sedežem v sodelujočih državah članicah

                  032

                  Pozicije znotraj skupine med nadzorovanimi subjekti s sedežem v sodelujočih državah članicah (iz svežnjev poročil, ki se uporabijo za izključitev stanj za potrebe skupinskega poročanja) – neobvezno

                  033

                  Dobro ime, vključeno v konsolidirane računovodske izkaze nadrejene osebe v nadzorovani skupini – obvezno

                  034

                  Dobro ime, razporejeno podrejenim družbam s sedežem v nesodelujočih državah članicah ali tretjih državah – neobvezno

                     040

                     Skupna sredstva nadzorovanega subjekta ali nadzorovane skupine, razvrščenih kot manj pomembna na podlagi odločitve ECB v skladu s členom 6(4) Uredbe (EU) št. 1024/2013 v povezavi s členom 70(1) in členom 71 Uredbe (EU) št. 468/2014 (ECB/2014/17) ter členom 10(3)(d) Uredbe (EU) št. 1163/2014 (ECB/2014/41)

                     (9)

                     Ta predloga mora biti izpolnjena v skladu z navodili, ki so zagotovljena posebej.


title: 2012/359/EU: Sklep Evropske centralne banke z dne 28. junija 2012 o spremembi Sklepa ECB/2011/25 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (ECB/2012/11)

text:
               5.7.2012

               SL

               Uradni list Evropske unije

               L 175/17

         SKLEP EVROPSKE CENTRALNE BANKE
   z dne 28. junija 2012
   o spremembi Sklepa ECB/2011/25 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja
   (ECB/2012/11)
   (2012/359/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1 in člena 18.2 Statuta,
   ob upoštevanju naslednjega:

               (1)

               V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro (v nadaljnjem besedilu: NCB), sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Merila za ugotavljanje primernosti zavarovanja za potrebe operacij denarne politike Eurosistema so določena v Prilogi I k Smernici ECB/2011/14 z dne 20. septembra 2011 o instrumentih in postopkih denarne politike Eurosistema (1).

               (2)

               Da bi izboljšali zagotavljanje likvidnosti nasprotnim strankam pri operacijah denarne politike Eurosistema, je po mnenju Sveta ECB treba dopolniti merila za ugotavljanje primernosti listinjenih vrednostnih papirjev, ki naj se uporabijo kot zavarovanje pri operacijah denarne politike Eurosistema.

               (3)

               Takšne ukrepe je treba uporabljati začasno, dokler Svet ECB ne bo menil, da stabilnost finančnega sistema dovoljuje uporabo splošnega okvira Eurosistema za operacije denarne politike.

               (4)

               Zato je treba Sklep ECB/2011/25 z dne 14. decembra 2011 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (2)

         SPREJEL NASLEDNJI SKLEP:
   Člen 1
   Sprememba
   Člen 3 Sklepa ECB/2011/25 se nadomesti z naslednjim:

      „Člen 3
      Sprejem nekaterih dodatnih listinjenih vrednostnih papirjev
      1.   Poleg listinjenih vrednostnih papirjev, ki so primerni v skladu s poglavjem 6 Priloge I k Smernici ECB/2011/14, so kot zavarovanje pri operacijah denarne politike Eurosistema primerni tudi listinjeni vrednostni papirji, ki ne izpolnjujejo zahtev glede bonitetnih ocen iz oddelka 6.3.2 Priloge I k Smernici ECB/2011/14, sicer pa izpolnjujejo vsa merila primernosti, ki veljajo za listinjene vrednostne papirje po Smernici ECB/2011/14, vendar le pod pogojem, da imajo dve bonitetni oceni najmanj trojni B (3), in sicer ob izdaji in kadar koli kasneje. Zadostiti morajo tudi vsem zahtevam, navedenim spodaj:

                  (a)

                  finančno premoženje, s katerim so zavarovani listinjeni vrednostni papirji in ki ustvarja denarni tok, mora pripadati enemu od naslednjih razredov finančnega premoženja: (i) stanovanjske hipoteke; (ii) posojila malim in srednje velikim podjetjem; (iii) hipoteke na poslovnih nepremičninah; (iv) posojila za nakup avtomobila; (v) leasing in potrošniško financiranje;

                  (b)

                  finančno premoženje, ki ustvarja denarni tok in pripada različnim razredom finančnega premoženja, se ne sme mešati;

                  (c)

                  finančno premoženje, s katerim so zavarovani listinjeni vrednostni papirji in ki ustvarja denarni tok, ne sme vsebovati posojil, ki so:

                              (i)

                              slaba posojila ob izdaji listinjenega vrednostnega papirja;

                              (ii)

                              slaba posojila ob vključitvi v kritni sklad v času trajanja listinjenega vrednostnega papirja, npr. z zamenjavo ali nadomestitvijo finančnega premoženja, ki ustvarja denarni tok; ali

                              (iii)

                              ob katerem koli času strukturirana, sindicirana ali s finančnim vzvodom;

                  (d)

                  dokumenti o transakciji z listinjenimi vrednostnimi papirji morajo vsebovati določbe o neprekinjenosti servisiranja.

            2.   Za listinjene vrednostne papirje iz odstavka 1, ki imajo dve bonitetni oceni najmanj enojni A (4), se uporablja odbitek pri vrednotenju v višini 16%.
      3.   Za listinjene vrednostne papirje iz odstavka 1, ki nimajo dveh bonitetnih ocen najmanj enojni A, se uporabljajo naslednji odbitki pri vrednotenju: (a) za listinjene vrednostne papirje, zavarovane s hipotekami na poslovnih nepremičninah, se uporablja odbitek v višini 32%, (b) za vse ostale listinjene vrednostne papirje se uporablja odbitek v višini 26%.
      4.   Nasprotna stranka listinjenega vrednostnega papirja, ki je sicer primeren po odstavku 1, ne sme predložiti kot zavarovanje, če sama nasprotna stranka ali katera koli tretja oseba, ki je z njo v tesni povezavi, zagotavlja obrestno zaščito v zvezi s tem listinjenim vrednostnim papirjem;
      5.   V tem členu imata pojma ‚malo podjetje‘ in ‚srednje veliko podjetje‘ pomen, kot jima ga dodeljuje Priporočilo Komisije 2003/361/ES z dne 6. maja 2003 o opredelitvi mikro, malih in srednje velikih podjetij (5).
      6.   NCB lahko sprejme kot zavarovanje pri operacijah denarne politike Eurosistema listinjene vrednostne papirje, pri katerih finančno premoženje za zavarovanje terjatev vključuje stanovanjske hipoteke ali posojila malim in srednje velikim podjetjem ali oboje ter ki ne izpolnjujejo zahtev glede bonitetnih ocen iz oddelka 6.3.2 Priloge I k Smernici ECB/2011/14 in zahtev iz odstavkov 1(a) do (d) in odstavka 4 zgoraj, sicer pa izpolnjujejo vsa merila primernosti, ki veljajo za listinjene vrednostne papirje po Smernici ECB/2011/14, in imajo dve bonitetni oceni najmanj trojni B. Takšni listinjeni vrednostni papirji so omejeni na tiste, ki so bili izdani pred 20. junijem 2012, in se zanje uporablja odbitek pri vrednotenju v višini 32%.

   Člen 2
   Začetek veljavnosti
   Ta sklep začne veljati 29. junija 2012.

      V Frankfurtu na Majni, 28. junija 2012

            Predsednik ECB

         Mario DRAGHI

      (1)  UL L 331, 14.12.2011, str. 1.

      (2)  UL L 341, 22.12.2011, str. 65.

      (3)  Bonitetna ocena ‚trojni B‘ je bonitetna ocena najmanj ‚Baa3‘, ki jo dodeli Moody’s, ‚BBB-‘, ki jo dodelita Fitch ali Standard & Poor’s, ali bonitetna ocena ‚BBB‘, ki jo dodeli DBRS.

      (4)  Bonitetna ocena ‚trojni B‘ je bonitetna ocena najmanj ‚Baa3‘, ki jo dodeli Moody’s, ‚BBB-‘, ki jo dodelita Fitch ali Standard & Poor’s, ali bonitetna ocena ‚BBB‘, ki jo dodeli DBRS.

      (5)  UL L 124, 20.5.2003, str. 36.“


title: 2014/168/EU: Sklep Sveta z dne 18. marca 2014 o imenovanju slovaškega člana Evropskega ekonomsko-socialnega odbora

text:
               26.3.2014

               SL

               Uradni list Evropske unije

               L 90/20

      SKLEP SVETA

   z dne 18. marca 2014
   o imenovanju slovaškega člana Evropskega ekonomsko-socialnega odbora
   (2014/168/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga slovaške vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Dušana BARČIKA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Anton SZALAY, President of Slovak Trade Union of Health and Social Services, se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 18. marca 2014

            Za Svet

            Predsednik

         E. VENIZELOS

      (1)  UL L 251, 25.9.2010, str. 8.


title: Sklep Sveta (EU) 2016/1743 z dne 20. septembra 2016 o sklenitvi Sporazuma med Evropsko unijo in Republiko Kolumbijo o odpravi vizumske obveznosti za kratkoročno bivanje, v imenu Evropske unije

text:
               30.9.2016

               SL

               Uradni list Evropske unije

               L 264/25

         SKLEP SVETA (EU) 2016/1743
   z dne 20. septembra 2016
   o sklenitvi Sporazuma med Evropsko unijo in Republiko Kolumbijo o odpravi vizumske obveznosti za kratkoročno bivanje, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s točko (a)(v) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Komisija je v imenu Evropske unije s pogajanji dosegla sporazum z Republiko Kolumbijo o odpravi vizumske obveznosti za kratkoročno bivanje (v nadaljnjem besedilu: Sporazum).

               (2)

               Sporazum je bil podpisan v skladu s Sklepom Sveta (EU) 2015/2399 (2) in se začasno uporablja od 3. decembra 2015.

               (3)

               S Sporazumom se ustanovi Skupni odbor strokovnjakov za upravljanje Sporazuma. Unijo v navedenem skupnem odboru zastopa Komisija, ki bi ji morali pomagati predstavniki držav članic.

               (4)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES (3). Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (5)

               Ta sklep predstavlja razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES (4). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Kolumbijo o odpravi vizumske obveznosti za kratkoročno bivanje se odobri v imenu Unije.
   Člen 2
   Predsednik Sveta v imenu Unije pošlje uradno obvestilo iz člena 8(1) Sporazuma (5).
   Člen 3
   Komisija, ki ji pomagajo predstavniki držav članic, zastopa Unijo v Skupnem odboru strokovnjakov, ustanovljenem v skladu s členom 6 Sporazuma.
   Člen 4
   Ta sklep začne veljati na dan sprejetja.

      V Bruslju, 20. septembra 2016

            Za Svet

            Predsednik

         I. KORČOK

      (1)  Odobritev z dne 8. junija 2016 (še ni objavljena v Uradnem listu).

      (2)  Sklep Sveta (EU) 2015/2399 z dne 26. oktobra 2015 o podpisu Sporazuma med Evropsko unijo in Republiko Kolumbijo o odpravi vizumske obveznosti za kratkoročno bivanje, v imenu Evropske unije, in o njegovi začasni uporabi (UL L 333, 19.12.2015, str. 1).

      (3)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.